b'\n_START_ARTICLE_\nSri Lankan vaakuna\n_START_PARAGRAPH_\nSri Lankan vaakuna on Sri Lankan tunnus lipun ja kansallislaulun ohella. Se otettiin k\xc3\xa4ytt\xc3\xb6\xc3\xb6n vuonna 1972._NEWLINE_Vaakunan miekkaa k\xc3\xa4dess\xc3\xa4\xc3\xa4n pit\xc3\xa4v\xc3\xa4 leijona, joka on my\xc3\xb6s valtion lipussa, on vanha, jo 500-luvulta eaa. per\xc3\xa4isin oleva vertauskuva. Leijonan ymp\xc3\xa4rill\xc3\xa4 on buddhalaisuuteen liittyv\xc3\xa4 lootuksen kukka. Riisikulho alhaalla kuvaa hyvinvointia ja sen ymp\xc3\xa4rill\xc3\xa4 olevat Aurinko ja Kuu symboloivat toivetta valtion pitk\xc3\xa4st\xc3\xa4 tulevaisuudesta. Py\xc3\xb6r\xc3\xa4 on buddhalaisuuden symboli._NEWLINE_Vaakuna on my\xc3\xb6s Sri Lankan presidentin lipussa.'